सांसद ने ली चिकित्सा अधिकारियों की बैठक
राष्ट्रीयस्वास्थ्य मिशन की त्रैमासिक जिला स्तरीय सतर्कता एवं निगरानी समिति की बैठक सांसद सुखबीर सिंह जौनापुरिया की अध्यक्षता में हुई। बैठक में सीएमएचओ द्वारा लापरवाही बरते जाने सहित कई मामले सामने आए। जिसपर वहां मौजूद जनप्रतिनिधियों ने रोष भी जताया।
बुधवार को बैठक में चिकित्सा विभाग द्वारा संचालित विभिन्न कल्याणकारी योजनाओं की समीक्षा सांसद जौनापुरिया, जिला प्रमुख-सत्यनारायण चौधरी, देवली उनियारा विधायक-राजेन्द्र गुर्जर, नरेश बंसल, ने मुख्य चिकित्सा एवं स्वास्थ्य अधिकारी सुभाष खोलिया, प्रिंसिपल चिकित्सा अधिकारी अन्य चिकित्सा अधिकारियों के साथ की। 104 108 एंबुलेंस सर्विसेज, भवन निर्माण कार्य की प्रगति, आरोग्य स्वास्थ्य कार्यक्रम के तहत स्वास्थ्य परीक्षण, परिवार कल्याण कार्यक्रम, भामाशाह योजना आदि पर विस्तार से चर्चा की गई। सांसद ने रचनात्मक दिशा में कार्य करने के लिए चिकित्सा अधिकारियों को प्रेरित किया।
hin_Deva hin_Deva hin_Deva